Danmarks største og ældste foto-maraton er lige nu i gang i Aalborg.

Dagen og natten igennem kæmper 40 amatørfotografer om at tage de bedste billeder fra Nordjyllands hovedstad, Aalborg. Deltagerne får fire emner ad gangen, emner som, de skal fotografere ud fra. Og de får en time per emne til at finde og vælge billedet, der skal repræsentere dem i hvert emne. Fotograferne må selv vælge, om de vil bruge avanceret digitalkamera eller kameraet i en smartphone. Eneste krav er, at billederne skal være ægte og uredigerede. Fotomarathon fortsætter frem til i morgen formiddag - og finder i øvrigt også sted i København. Hele arrangementet drives af frivillige.